***Lokal Udvalgets møder***

**§ 1.** Lokal Udvalgets møder er offentlige.

*Stk. 2.* Enhver har adgang til at overvære Lokal Udvalgets møder under iagttagelse af god ro og orden. Såfremt en tilhører forstyrrer forhandlingerne, kan formanden udelukke den pågældende eller i fornødent fald samtlige tilhørere fra mødet. Borgmesteren kan reservere særlige pladser for pressens repræsentanter.

*Stk. 6*. Lokal Udvalget kan tillade at udvalgets møder optages i TV eller radio.

**§ 2**. Er et medlem forhindret i at deltage i et møde i lokal Udvalget, meddeler pågældende formanden dette så vidt muligt senest 5 dage før mødets afholdelse. I mødereferatet anføres for hvert enkelt møde, hvilke med-lemmer der har været fraværende.

***Udsendelse af dagsorden og sagernes fremlæggelse***

**§ 3.** Dersom et medlem senest 14 dage forud for et ordinært møde har indgivet skriftlig anmodning om behandling af en sag, sætter formanden denne sag på dagsordenen for førstkommende møde.

Stk.2. Formanden foranlediger, at der senest 5 hverdage inden et ordinært mødes afholdelse tilsendes hvert af Lokal Udvalgets medlemmer en dagsorden.

Stk.3. Når en sag er optaget på dagsordenen for et ordinært møde, skal det fornødne materiale til sagens bedømmelse - medmindre det forinden er tilsendt medlemmerne - være tilgængeligt for borgerne i mindst 4 hverdage inden mødet. En fortegnelse over sagerne skal samtidig være fremlagt.

***Beslutningsdygtighed, mødeledelse og sagernes forelæggelse***

**§ 4.** Lokal Udvalget er beslutningsdygtigt, når mindst tre af medlemmerne er tilstede.

*Stk.2.* Formanden og i dennes forfald næst formanden leder Lokal Udvalgets møder. Formanden træffer bestemmelse i alle spørgsmål vedrørende forhandlingernes ledelse og iagttagelse af god orden under mødet. Endvidere formulerer Formanden de punkter, om hvilke der skal stemmes.

Stk.3. Enhver, der ønsker ordet, skal henvende sig til formanden, der giver ordet til medlemmerne i den orden, hvori de har begæret det. Hvis flere begærer ordet på een gang, bestemmer formanden den orden, hvori de får adgang til at tale. Talerne må ikke afbrydes af andre end Borgmesteren.

Stk.4. Ethvert medlem skal efterkomme formanden afgørelse angående overholdelse af den fornødne orden. Når et medlem i samme møde to gange er kaldt til orden, kan Lokal Udvalget efter formandens forslag nægte ham ordet i dette mød.

**§ 5.** Sagerne behandles i mødet i den rækkefølge, som formanden bestemmer, og denne kan herved fravige den i dagsordenen angivne rækkefølge.

*Stk. 2.* Ethvert medlem kan ved mødets begyndelse begære ordet til dagsordenen, herunder med henblik på spørgsmålet om rækkefølgen af sagers behandling og overflytning fra behandling for lukkede døre til behandling for åbne døre og omvendt.

***Medlemmers deltagelse i forhandlinger og afstemninger***

**§ 6.** Lokal Udvalget træffer beslutning om, hvorvidt et medlems interesse i en sag er af en sådan beskaffenhed, at denne er udelukket fra at deltage i Lokal Udvalgets forelæggelse, forhandling og afstemning om sagen. I bekræftende fald skal den pågældende under sagens forelæggelse, forhandling og afstemning forlade lokalet.

*Stk.2.* Et medlem skal underrette Lokal Udvalget, hvis der foreligger forhold, der kan give anledning til tvivl om pågældendes habilitet.

***Afstemninger, ændrings- og underændringsforslag***

**§ 7.** Afstemning sker ved håndsoprækning eller ved opråb.

*Stk.2.* Alle beslutninger tages ved stemmeflerhed, for så vidt andet ikke er foreskrevet i lovgivningen.

*Stk.3.* Skønner formanden, at en sags udfald er så utvivlsom, at afstemning vil være overflødig, udtaler formanden dette med angivelse af den opfattelse, formanden har med hensyn til sagens afgørelse. Dersom intet medlem herefter forlanger afstemning, kan formanden erklære sagen for afgjort i overensstemmelse med den angivne opfattelse.

*Stk.4.* Valg foregår ved skriftlig afstemning på stemmesedler, der tilvejebringes og udleveres af formandenn, såfremt et eller flere medlemmer forlanger dette.

***Flertalsvalg***

**§ 8.** Valg af formand og andre valg af enkelte personer, foregår efter flertalsvalg.

*Stk. 2.* Ved flertalsvalg er den kandidat valgt, der opnår mere end halvdelen (absolut flertal) af de afgivne stemmer. Opnår en kandidat ikke mere end halvdelen af de afgivne stemmer, foretages bundet valg mellem de to kandidater der har fået flest stemmer, således at det ved stemmelighed afgøres ved lodtrækning, på hvilke to der ved det bundne valg skal stemmes. Står stemmerne herefter lige træffes afgørelsen ved lodtrækning.

**§ 9.** Lokal Udvalgets beslutninger indføres under møderne i et beslutningsreferat af Lokal Udvalgssekretær. Formanden tilkendegiver, hvad der skal indføres.

*Stk. 2.* Ethvert medlem kan forlange sin afvigende mening kort tilføjet.

*Stk. 3.* Beslutningsreferatet skal ved hvert mødes afslutning, efter at det tilførte er oplæst, underskrives af samtlige medlemmer, der personligt har deltaget i mødet. Medlemmerne kan ikke under henvisning til deres stemmeafgivning eller andre grunde værge sig ved at underskrive beslutningsreferatet.

**§ 10.** Ethvert medlem er forpligtet til foreløbig at rette sig efter formandens afgørelse med hensyn til forståelsen af forretningsordenens bestemmelser, men spørgsmålet kan indbringes for Lokal Udvalget i dennes næste møde.

***Ændringer i forretningsordenen.***

**§ 11.** Denne forretningsorden træder i kraft den 1. oktober 2021.

Således vedtaget af Kommunalbestyrelsen den 27. september 2021.

Palle Jerimiassen

Borgmester / Nick Nielsen

 Pisortaaneq